CELEX: 62021CN0242
Language: fi
Date: 2021-04-13 00:00:00
Title: Asia C-242/21 P: Valitus, jonka Évariste Boshab on tehnyt 13.4.2021 unionin yleisen tuomioistuimen (seitsemäs jaosto) asiassa T-111/19, Boshab v. neuvosto, 3.2.2021 antamasta tuomiosta

7.6.2021   
            
            
               FI
            
            
               Euroopan unionin virallinen lehti
            
            
               C 217/34
            
         
      Valitus, jonka Évariste Boshab on tehnyt 13.4.2021 unionin yleisen tuomioistuimen (seitsemäs jaosto) asiassa T-111/19, Boshab v. neuvosto, 3.2.2021 antamasta tuomiosta
      (Asia C-242/21 P)
      (2021/C 217/45)
      Oikeudenkäyntikieli: ranska
      
         Asianosaiset
      
      
         Valittaja: Évariste Boshab (edustajat: asianajajat T. Bontinck, P. De Wolf, T. Payan ja A. Guillerme)
      
         Muu osapuoli: Euroopan unionin neuvosto
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa Euroopan unionin yleisen tuomioistuimen 3.2.2021 antaman tuomion Évariste Boshab vastaan Euroopan unionin neuvosto (T-111/19)
               
            
                  —
               
               
                  hyväksyy valituksen ja kumoaa 10.12.2018 annetun neuvoston päätöksen (YUTP) 2018/1940 siltä osin kuin siinä pysytetään kantajan nimi päätöksen 2010/788/YUTP liitteen 8 kohdassa ja 10.12.2018 annetun neuvoston täytäntöönpanoasetuksen (EU) 2018/1931 siltä osin kuin siinä pysytetään kantajan nimi asetuksen (EY) N:o 1183/2005 (1) liitteen I 8 kohdassa
               
            
                  —
               
               
                  velvoittaa Euroopan unionin neuvoston korvaamaan oikeudenkäyntikulut kahdessa oikeusasteessa.
               
            
         Oikeudelliset perusteet ja pääasialliset perustelut
      
      Valittaja vaatii valituksessaan unionin tuomioistuinta kumoamaan Euroopan unionin yleisen tuomioistuin 3.2.2021 antaman tuomion Évariste Boshab vastaan Euroopan unionin neuvosto, T-111/19, ja vetoaa valituksensa tueksi kahteen oikeusperusteeseen, jotka liittyvät puolustautumisoikeuksien loukkaamiseen ja ilmeiseen arviointivirheeseen.
      Ensimmäisessä valitusperusteessa valittaja esittää, että unionin yleinen tuomioistuin on loukannut puolustautumisoikeuksia ja erityisesti valittajan oikeutta tulla kuulluksi, koska
      
                  —
               
               
                  se on todennut, että Euroopan unionin neuvoston myöhäinen tiedonanto ilman, että valittaja olisi voinut tehdä huomautuksia ennen kyseisten rajoittavien toimenpiteiden uudistamispäätöstä, ei tarkoita oikeuden tulla kuulluksi loukkaamista, koska se ei ole uusi seikka; ja
               
            
                  —
               
               
                  se ei ole tehnyt johtopäätöksiä siitä, ettei neuvosto ole käsiteltävässä asiassa tehnyt minkäänlaista tarkistusta.
               
            Toisessa valitusperusteessa valittaja esittää, että unionin yleinen tuomioistuin on tehnyt ilmeisen arviointivirheen, koska
      
                  —
               
               
                  se ei ole ottanut huomioon sitä, että rajoittavat toimenpiteet ovat luonteeltaan turvaavia ja lähtökohtaisesti väliaikaisia, ja niiden kesto riippuu aina ne hyväksyttäessä vallinneiden tosiseikkojen ja oikeudellisten seikkojen kestosta sekä niiden säilyttämisen tarpeesta, kun otetaan huomioon niihin liittyvän tavoitteen toteuttaminen
               
            
                  —
               
               
                  se ei ole todennut, ettei neuvoston esittämillä seikoilla voitu millään tavoin perustella sellaista toimintaa, joka täyttäisi riidanalaisiin luetteloihin kirjaamisen edellytykset eli toimet ovat vakavia ihmisoikeuksien loukkauksia; ja
               
            
                  —
               
               
                  se ei ole todennut, että neuvosto ei ole tutkinut valittajan tutkintamenettelyssä toimittamia seikkoja, eikä se ole tehnyt tätä koskevia omia tarkastuksia.
               
            
         (1)  Tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan 18.7.2005 annettu neuvoston asetus (EY) N:o 1183/2005 (EUVL 2005, L 193, s. 1).